Φρειδερίκος Γκύντερ του Σβάρτσμπουργκ

Ο Φρειδερίκος Γκύντερ (γερμ. Friedrich Günther, Prince of Schwarzburg, 5 Μαρτίου 1901 - 9 Νοεμβρίου 1971) του Οίκου του Σβάρτσμπουργκ ήταν ο τελευταίος πρίγκιπας και κληρονόμος του Σβάρτσμπουργκ-Ρούντολστατ και του Σβάρτσμπουργκ-Ζόντερσχαουζεν.

 Βιογραφία 
μικρογραφία|Ο Φρειδερίκος Γκύντερ του Σβάρτσμπουργκ.
Γεννήθηκε στο Γκόρσχαου στο Βασίλειο της Σαξονίας, ως γιος του Ζίτσο του Λόιτενμπεργκ και της Αλεξάνδρας του Άνχαλτ, κόρης του Φρειδερίκου Α΄ του Άνχαλτ. Στις 21 Απριλίου 1896 ο πατέρας του αναγνωρίστηκε ως ηγέτης του Οίκου ως Ζίτσο του Σβάρτσμπουργκ, έχοντας προηγουμένως στερηθεί τα δικαιώματα διαδοχής, λόγω του μοργανατικού γάμου των γονιών του.House Laws of Schwarzburg Το 1909 τα δύο πριγκιπάτα του Σβάρτσμπουργκ ενώθηκαν σε μία προσωπική ένωση υπό τον πρίγκιπα Γκύντερ του Σβάρτσμπουργκ-Ρούντολστατ. Αυτό ακολούθησε την εξάλειψη τού κύριου κλάδου τού Ζόντερσχαουζεν, οπότε ο Φρειδερίκος Γκύντερ έγινε δεύτερος στη σειρά διαδοχής του ενωμένου πια πριγκιπάτου, μετά το Ζίτσο. Αλλά η Γερμανική Επανάσταση οδήγησε τον πρίγκιπα Γκύντερ να παραιτηθεί στις 22 Νοεμβρίου 1918, τερματίζοντας έτσι την εξουσία του Οίκου του Σβάρτσμπουργκ.

Μετά το τέλος του πρίγκιπα Γκύντερ στις 16 Απριλίου 1925, ο Ζίτσo τον διαδέχθηκε, ως επικεφαλής του εκθρονισμένου πριγκιπικού Οίκου του Σβάρτσμπουργκ, μέχρι το τέλος του στις 24 Μαρτίου 1926, το οποίο άφησε τον γιο του, Φρειδερίκο Γκύντερ, ως επικεφαλής του Οίκου και διεκδικητή του θρόνου του Πριγκιπάτου του Σβάρτσμπουργκ.

 Οικογένεια 
Παντρεύτηκε στις 7 Απριλίου 1938 στο Χάινριχαου (σημερινό Χερνίκουφ της Κάτω Σιλεσίας στην Πολωνία) τη Σοφία της Σαξονίας-Βαϊμάρης-Άιζεναχ, τη μεγαλύτερη κόρη του Γουλιέλμου Ερνέστου της Σαξονίας-Βαϊμάρης-Άιζεναχ. Ο γάμος αποδείχθηκε βραχυπρόθεσμος, και σε λιγότερο από ένα χρόνο αργότερα, την 1 Νοεμβρίου 1938, χώρισαν, χωρίς να έχουν παιδιά.Willis, Daniel A., The Descendants of King George I of Great Britain, Clearfield Company, 2002, p. 715. 

 Το τέλος και η διαδοχή 
Μετά το τέλος του Φρειδερίκου Γκύντερ το 1971 στο Μόναχο, η εξ αρρενογονίας γραμμή του Οίκου του Σβάρτσμπουργκ εξέλειπε.

Ιστορικά τα πριγκιπάτα του Σβάρτσμπουργκ μπορούσαν να συνεχίσουν τη διαδοχή με ημι-σαλική πρωτοτοκία: σε περίπτωση εξαφάνισης όλων των αρρένων ηγετών (όπως συνέβη με το τέλος του πρίγκιπα Φρειδερίκου Γκύντερ) οι γυναίκες ήταν, πριν από την κατάργηση του Πριγκιπάτου του Σβάρντσμπουργκ το 1918, επιλέξιμες να κληρονομήσουν τον θρόνο. Η πριγκίπισσα Μαρία Αντουάνεττα του Σβάρτσμπουργκ (1898-1984), η μόνη αδελφή του πρίγκιπα Φρειδερίκου Γκύντερ, από το γάμο της το 1925 με τον Φρειδερίκο Μάγνο του Ζολμς-Βίλντενφελς (1886-1945), ήταν η μητέρα του Φρειδερίκου Μάγνου, 6ου Κόμη του Ζολμς-Βίλντενφελς (γενν. 1927), που φέρει αυτό το όνομα και ηγείται του πλάγιου κλάδου Βίλντενφελς τού Οίκου τού Ζολμς . Από τους δύο γιους τού τελευταίου, ούτε ο Μίχαελ (γενν. 1949), ούτε ο Κονσταντίν (γενν. 1950), ούτε ο μικρότερος αδελφός του, ο Αλβέρτος (γενν. 1929), έχουν παιδιά. [1]

Πρόγονοι

 Αναφορές 

 Εξωτερικές συνδέσεις 
 Νόμοι του Οίκου του Σβάρτσμπουργκ

Κατηγορία:Οίκος του Σβάρτσμπουργκ
Κατηγορία:Πρίγκιπες της Γερμανίας